钦定古今图书集成/明伦汇编/氏族典/第233卷 > 《苏州府志》 > 张敖
## 钦定古今图书集成/明伦汇编/氏族典/第233卷 > 《苏州府志》 > 张敖

按《汉书张耳传》：“耳为常山王，薨，子敖嗣立为王，尚高
祖长女鲁元公主为王后。七年，高祖从平城过赵，赵
王旦暮自上食，体甚卑，有子婿礼。高祖箕踞骂詈，甚
慢之。赵相贯高怒，请为王杀之，敖啮其指出血，曰：‘先
王亡国，赖皇帝得复国德，流子孙，秋毫皆帝力也。愿
君无复出口’。”八年，上从东垣过贯高等，壁人、柏人要
之置厕上，过心动，不宿去。九年，贯高怨家告之，上逮
捕赵王贯高，槛车与王诣长安。高对狱曰：“独吾属为
之，王不知也。”吏搒笞数千，终不复言。上乃赦赵王敖，
出尚鲁元公主，如故，封为宣平侯。